20/06/2011 | Administración LocalMunicipal
Monfero
Convocatoria e bases selección traballador/a social interino

A Xunta de Goberno local deste Concello, na sesión celebrada o 3 de xuño de 2011, acordou convocar o proceso de selección, con carácter interino, dunha praza vacante de Traballador/a Social da escala de administración especial, subescala técnica, clase técnicos de grao medio, de acordo coas bases que se publican deseguido. É obxecto da presente convocatoria a selección dun/ha funcionario/a interino/a para a cobertura temporal dunha (1) praza vacante de TRABALLADOR/A SOCIAL, encadrada na escala de administración especial, subescala técnica, clase técnicos de grao medio, pertencente ao grupo A2, en tanto non se proceda á súa cobertura con carácter definitivo, coa finalidade de realizar as tarefas correspondentes a dita praza que se establecen na relación de postos de traballo que integra o orzamento municipal. Atendendo ás especiais características e circunstancias do posto, o procedemento selectivo será o de concurso-oposición. Para participar nas probas selectivas, os/as aspirantes deberán reunir os requisitos que a continuación se indican, referidos todos e cada un deles á data de remate do prazo de presentación de solicitudes, e deberán manterse durante todo o proceso selectivo: a) Ter nacionalidade española ou ser nacional dalgún dos estados membros da Unión Europea ou nacional daqueles estados aos que se refire e nas condicións que establece o artigo 57 da Lei 7/2007. b) Ter cumpridos dezaseis anos e non exceder a idade máxima de xubilación forzosa. c) Estar en posesión do título de diplomado en traballo social ou de asistente social, ou estar en condicións de obtelo na data que remata o prazo de presentación de instancias. No caso de titulacións obtidas no estranxeiro, deberán posuír o documento que acredite fidedignamente a súa homologación. d) Posuír a capacidade funcional para o desenvolvemento das tarefas habituais da praza á que aspira, sen que se padeza enfermidade ou limitación física ou psíquica incompatible coas funcións do posto. A condición de discapacitado e a súa compatibilidade acreditarase coa oportuna certificación. Os aspirantes con discapacidade farán constar na súa instancia se precisan adaptación para as probas. e) Non ter sido separado mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial. No suposto de ser nacional doutro estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu estado, nos mesmos termos, o acceso ao emprego público. A convocatoria anunciarase mediante a publicación dun anuncio no Boletín Oficial da Provincia de A Coruña, no taboleiro de anuncios municipal e na páxina web do concello. As instancias para solicitar a participación no proceso selectivo, nas que os aspirantes farán constar que reúnen todos os requisitos sinalados nestas bases, dirixiranse ao Sr. Alcalde do Concello de Monfero. Presentaranse debidamente cubertas, no Rexistro Xeral do concello no modelo oficial que figura como Anexo I desta convocatoria. Poderanse así mesmo remitir na forma determinada no artigo 38.4 da Lei 30/1992, de 26 de novembro, de réxime xurídico das administracións públicas e procedemento administrativo común (LRXAP e PAC). Se, consonte ao antedito precepto, se presentase a través das oficinas de correos, deberá aparecer o selo na devandita solicitude. Doutro xeito, a data de anotación no rexistro xeral será a que se teña en conta para todos os efectos. O prazo de presentación das instancias é de dez (10) días naturais, contados a partir do seguinte ao da publicación do anuncio da convocatoria no BOP e até as 15.00 horas do derradeiro día. Non se admitirán as solictudes que non se formulen no modelo oficial que figura como Anexo I, nin as que sexan recibidas no concello unha vez aprobada a listaxe de aspirantes adimitidos e excluídos, con independencia do procedemento utilizado para envialas. Ás solicitudes debidamente cubertas, achegaranse os documentos que a continuación se indican e de acordo coa seguinte orde: a) Fotocopia compulsada do DNI ou pasaporte. Ademáis, os aspirantes estranxeiros deberán presentar un documento que acredite que é nacional da Unión Europea ou dalgún estado ao cal, en virtude dos tratados internacionais celebrados pola Unión Europea e ratificados por España, sexa de aplicación a libre circulación de traballadores/as. Así mesmo, os familiares dos anteriores deberán presentar ademáis unha fotocopia compulsada dun documento que acredite esta condición. b) Fotocopia cotexada da titulación requirida para o acceso ao posto. c) Declaración xurada na que manifesten que reúnen todos e cada un dos requisitos xerais esixidos na base 3ª, referidos sempre ao día en que remate o prazo de presentación de instancias. d) Relación dos méritos que aleguen os/as aspirantes, pola orde que se establece nesta convocatoria. Canda a dita relación uniranse os documentos xustificativos destes (orixinais ou fotocopias compulsadas). Non se tomarán en consideración nin se avaliarán aqueles méritos que non queden debidamente acreditados na forma que se establece nesta convocatoria. A documentación que se presente deberá estar numerada correlativamente. As persoas con discapacidade farano constar na solicitude, indicando se precisan adaptacións para realizar as probas. Rematado o prazo de presentación de solicitudes, a Alcaldía ditará resolución, no prazo máximo de cinco (5) días hábiles, pola que declarará aprobada a listaxe provisional de admitidos/as e excluídos/as. A dita resolución publicarase no taboleiro de edictos da casa do concello. Na publicación faranse constar os apelidos, nome e número do DNI, así como, se é o caso, as causas que motivaron a súa exclusión. Os aspirantes excluídos ou omitidos nas ditas relacións disporán dun prazo de dous (2) días hábiles contados a partir do seguinte ao da publicación da resolución no taboleiro de edictos da casa do concello para subsanar os defectos que motivaron a súa exclusión ou omisión das relacións de admitidos e excluídos. Se no dito prazo non se subsanan os defectos, serán definitivamente excluídos da realización das probas. No caso de non presentarse alegacións ou subsanacións á listaxe provisional, elevarase a definitiva. A resolución pola que se aproba a listaxe definitiva publicarse do mesmo xeito que a provisional, e determinará, así mesmo o lugar, a data e a hora na que terá lugar a valoración da fase de concurso e a estimada para o comezo das probas selectivas (en función do número de candidatos/as admitidos/as) ratificando ou modificando, se é o caso, o fixado na base décimo primeira desta convocatoria e, así mesmo, determinará a composición do tribunal. O feito de figurar na relación de admitidos non prexulga que se lles recoñeza aos interesados/as a posesión dos requisitos esixidos no procedemento que se convoque. Cando da documentación que debe presentarse, no caso de superar o proceso selectivo, se desprenda que non posúen algún dos requisitos, os interesados/as decaerán en todos os dereitos que puidesen derivarse da súa participación no procedemento. Os membros dos tribunais cualificadores dos procesos selectivos designaranse por resolución da Alcaldía de conformidade co sinalado no artigo 60 da Lei 7/2007, do 12 de abril, do estatuto básico do empregado público, e deberán estar integrados ao menos por cinco membros titulares, un presidente, tres vogais e un secretario, cos seus correspondentes suplentes. A súa composición axustarase aos principios de imparcialidade e profesionalidade dos seus membros, que será esixible a todos eles individualmente considerados, ben polos coñecementos profesionais que posúan sobre a materia de que se trate ou polos seus coñecementos especificos en materia de selección de persoal, e tenderase á paridade entre a muller e o home. Todos os membros do tribunal deberán contar con titulación ou especialización igual ou superior á esixida para o acceso á praza convovada ou pertencer a grupos de clasificación profesional para cuxo acceso se esixa titulación igual ou superior á esixida para a praza convocada. O persoal de elección ou de designación política, os funcionarios interinos e o resto do persoal eventual non poderán formar parte destes. A pertenza aos órganos de selección será sempre a título individual, sen que poida ser en representación ou por conta de ninguén. A designación nominal dos membros do tribunal incluirá aos seus respectivos suplentes e publicarase no taboleiro de edictos do concello. Os membros dos tribunais deberán absterse de intervir cando concorran neles circunstancias das previstas no artigo 28 da Lei de réxime xurídico das administracións públicas e do procedemento administrativo común ou se realizasen tarefas de preparación de aspirantes a probas selectivas nos cinco anos anteriores á publicación desta convocatoria e, igualmente, se colaborasen durante ese período dalgún modo con centros de preparación de opositores. O presidente poderá esixir dos membros do tribunal unha declaración expresa de non atoparse incursos nas circunstancias previstas no citado artigo 28 da Lei de réxime xurídico das administracións públicas e do procedemento administrativo común, nin nas demais causas de abstención previstas nesta base. Así mesmo, os/as aspirantes poderán recusar os membros do tribunal cando concorran neles algunha das circunstancias previstas na presente base, conforme o artigo 29 da Lei de réxime xurídico das administracións públicas e do procedemento administrativo común. O tribunal non poderá constituírse nin actuar sen a presenza, cando menos, de máis da metade dos seus membros, titulares ou suplentes, indistintamente. En todo caso requírese a asistencia do/a presidente/a e do/a secretario/a ou dos que legalmente os substitúan. Os tribunais poderán dispoñer a incorporación de asesores especialistas para as probas nas que así o estimen necesario ou conveniente. Os ditos asesores, do mesmo xeito que o secretario do tribunal, actuarán con voz e sen voto e limitaranse ao exercicio das especialidades técnicas polas que colaboran no respectivo tribunal. Para os efectos de percepción de asistencias polos membros concorrentes ás sesións dos tribunais, estes estarán clasificados nas categorías que estabelece o núm.1 do artigo 30 do Decreto 462/2002, do 24 de maio, sobre indemnizacións por razón de servizo. O tribunal resolverá, por maioría de votos dos seus membros presentes, todas as dúbidas e propostas que se produzan para a aplicación das normas contidas nestas bases, e está facultado para resolver as cuestións que poidan suscitarse durante a realización das probas, así como para adoptar as medidas necesarias para garantir a debida orde nestas. A fase de concurso, que será previa á de oposición, non terá carácter eliminatorio, nin a puntuación obtida nela poderá aplicarse para superar os exercicios da fase de oposición. Os aspirantes presentarán conxuntamente coa instancia, para tomar parte no proceso selectivo, unha relación dos méritos que aleguen. Á dita relación acompañaranse os documentos xustificativos destes, orixinais ou fotocopias compulsadas; pois non se terán en conta nin se valoraran aqueles que non queden debidamente acreditados, en todos os seus extremos, dentro do prazo de presentación das instancias. Valoraranse os seguintes méritos: Experiencia profesional: - Por servizos prestados na administración local no posto de traballo e categoría profesional de traballador/a social ou asistente social, xa sexa como persoal funcionario, funcionario interino ou laboral: 0,25 puntos por mes completo de servizos ou fracción de 30 días a xornada completa. - Por servizos prestados noutras administracións públicas, no posto de traballo e categoría profesional de traballador/a social ou asistente social, xa sexa como persoal funcionario, funcionario interino ou laboral: 0,05 puntos por mes completo de servizos ou fracción de 30 días a xornada completa. - Por servizos prestados na empresa privada, no posto de traballo e categoría profesional de traballador/a social ou asistente social, con contrato laboral: 0,025 puntos por ano completo de servizos ou fracción de 30 días a xornada completa. A puntuación máxima que se pode alcanzar é de seis (6) puntos. A experiencia profesional acreditarase mediante un informe da vida laboral, expedido pola Tesouraría Xeral da Seguridade Social, acompañado dos contratos de traballo correspondentes (e prórrogas, se é o caso) e dun documento aclaratorio, no caso de que non especificaran o seu obxecto con claridade e precisión, ou ben dunha certificación de servizos prestados da administración pública correspondente, na que claramente consten as datas concretas de prestación de servizos, o tipo de xornada e a categoría profesional, e na que se poida comprobar que as funcións ou tarefas realizadas se corresponden coa praza convocada. Os contratos ou a certificación deberán ser coincidentes co indicado no informe da vida laboral para poder ser valorados. Cursos de formación e outras titulacións: Por estar en posesión doutras titulacións universitarias relacionadas co traballo que se vai desenvolver, a xuizo do órgano de selección, despois do 01/01/2005 ou de cursos de formación impartidos pola administración pública, universidades, centros públicos ou concertados e organismos oficiais, poderase conceder un máximo de dous (2) puntos, valorando: - Outras titulacións universitarias: 2 puntos. - Cursos de máis de 100 horas: 1 punto por curso. - Cursos desde 50 ata 100 horas: 0,5 puntos por curso. A titulación e os cursos xustificaranse mediante orixinal ou fotocopia cotexada dos certificados, diplomas ou títulos acreditativos. Non se admitirán copias nin fotocopias simples. Non se terán en conta os méritos que non foran alegados ou non estean documentalmente acreditados. Se os documentos acreditativos ofrecesen dúbidas, non se terán en conta os méritos que pretenden acreditar. A puntuación máxima que se pode alcanzar nesta fase de concurso será a de oito (8) puntos por todos os méritos valorábles. Antes do comezo da fase de oposición publicaranse no taboleiro de edictos do concello a puntuación outorgada a cada aspirante polos méritos alegados e debidamente acreditados. A fase de oposición constará de tres exercicios e serán os seguintes: Primeiro exercicio: de carácter obrigatorio e eliminatorio. Consistirá en contestar por escrito un cuestionario tipo test de 25 preguntas, con catro respostas alternativas das que só unha será a correcta, sobre o contido do programa (anexos II e III) especificado na convocatoria. O tempo máximo para realizar este exercicio será de corenta e cinco minutos. A resposta a cada unha das preguntas do test será seleccionada de entre catro posibles alternativas, e só será válida unha delas. Para puntuar esta proba asignaranse 0,40 puntos por cada resposta correcta. Cada pregunta contestada incorrectamente restará 0,10 puntos da puntuación final. Segundo exercicio: de carácter obrigatorio e eliminatorio. De carácter práctico: consistirá na realización, nun tempo máximo de 90 minutos, dunha tarefa (caso práctico por escrito) relacionada coas funcións do traballador/a social ou asistente social determinada polo tribunal inmediatamente antes de comezar o exercicio. Durante o desenvolvemento desta proba os/as aspirantes poderán facer uso dos libros de consulta dos que acudan provistos, pero non se permitirá o manexo de textos comentados nin libros de formularios. Neste exercicio valorarase a concreción na formulación e a claridade na exposición. A puntuación máxima que se pode alcanzae neste exercicio é de 10 puntos. Terceiro exercicio: de carácter obrigatorio e eliminatorio. Consistirá en redactar en galego, nun tempo máximo de corenta minutos, un documento propio das funcións da praza que se convoca. Valoraranse os aspectos lingüísticos e adaptación aos criterios de modernización da linguaxe administrativa. Esta proba será cualificada como APTO ou NON APTO. Quedarán exentos da realización deste exercicio (e acadarán a cualificación de APTO) os aspirantes que acrediten posuír no día de finalización do prazo de presentación de solicitudes o CELGA 4 ou equivalente. O primeiro exercicio da fase de oposición será cualificado até un máximo de dez (10) puntos, e serán eliminados os opositores que non acaden un mínimo de cinco (5) puntos. O segundo exercicio da fase de oposición será cualificado até un máximo de dez (10) puntos, e serán eliminados os opositores que non acaden un mínimo de cinco (5) puntos. O terceiro exercicio da fase de oposición será cualificado como APTO ou NON APTO. A puntuación final do concurso oposición virá determinada pola suma das puntuacións obtidas na fase de concurso e nos tres xjercicios da fase de oposición. O órgano de selección reunirase á hora determinada polo Sr. Alcalde, de acordo co indicado na base sexta e despois de ser anunciado no taboleiro de anuncios do Concello, para realizar a valoración dos méritos da fase de concurso. A seguir, publicarase o resultado no taboleiro de anuncios municipal, coa indicación da hora de inicio das probas de selección, procurando que comecen á hora estimada pola Alcaldía, de acordo co establecido na base sexta desta convocatoria e que se realicen, na súa totalidade, na mesma xornada. Á hora fixada procederase á realización dos exercicios da fase de oposición. As cualificacións obtidas polos candidatos considerados aptos iranse publicando no taboleiro de edictos municipal a medida que se celebren e se vaian cualificando as probas. Unha vez realizada a selección proporáselle á Alcaldía que designe o candidato que maior puntuación obtivese, e sinale os/as suplentes por orde da puntuación obtida. A convocatoria poderase deixar deserta a convocatoria se se considera procedente. No caso de empate, éste resolverase a favor do candidato que maior puntuación obtivese na primeira proba da fase de oposición. De continuar, resolverase segundo a puntuación por experiencia profesional; de persistir, efectuarase un sorteo. O resultado publicarase no taboleiro de anuncios municipal para os efectos de notificación a todos os participantes e demais interesados. Os restantes candidatos, por orde da puntuación obtida, formarán una lista de aspirantes, para o caso de que o seleccionado non puidese ser nomeado, causase baixa ou outras incidencias. Será a asignada á praza na RPT e no anexo de persoal do Orzamento Municipal vixente. O/A que resulte seleccionado, dentro dos tres días hábiles seguintes ao da publicación do resultado no taboleiro de anuncios municipal, tendo tal publicación efectos de requirimento, deberá achegar, no caso de que non o fixese con anterioridade, a seguinte documentación: -Declaración xurada de non ter sido separado mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial. No suposto de ser nacional doutro estado, declaración xurada ou promesa de non atoparse inhabilitado ou en situación equivalente nin ter sido sometido a sanción. -Declaración xurada de non atoparse incurso en ningunha causa de incapacidade ou incompatibilidade de conformidade coa legislación vixente. -Certificado ou recoñecemento médico acreditativo de posuír a capacidade funcional para o desenvolvemento das tarefas habituais da praza á que se aspira, no que se fará constar que non se padece enfermidade ou limitación física ou psíquica incompatible coas funcións do posto. Unha vez achegada a documentación, será nomeado, por resolución da Alcaldía, funcionario interino do concello para o cargo para o que foi seleccionado e, despois de asinar a correspondente acta de toma de posesión e alta na Seguridade Social, haberá de incorporarse ao seu posto no prazo máximo de dous días hábiles (excepto sábado). Quen, dentro do prazo de tres días indicado, salvo causa de forza maior, non presentase a documentación, non poderá tomar posesión e quedarán anuladas todas as actuacións, sen prexuízo da responsabilidade na que puidese incorrer por falsidade na súa instancia, e pasará a ocupar o seu posto ao seguinte candidato/a por orde da puntuación obtida. Coa finalidade de axilizar os trámites, os chamamentos ou requirimientos aos seguintes candidatos efectuaranse telefonicamente. O contacto facerase a través do número de teléfono que deixasen de referencia na solicitude, e pasarase ao seguinte candidato no suposto de que non se contactase co que correspondese despois de tres chamadas en horas diferentes ao longo de dous días. A presente convocatoria e cantos actos administrativos se deriven dela poderán ser impugnados polas persoas interesadas nos casos e na forma que establece a Lei 30/1992, do 26 de novembro, de réxime xurídico das administracións públicas e do procedemento administrativo común. D./D.ª _________________________________________________________, titular do DNI núm.___________________, con enderezo para os efectos de notificacións en ___________________________________________________________________________________________, código postal _________ e teléfono_________________. EXPOÑO • Que solicito ser admitido/a nas probas do proceso de selección, con carácter interino, convocadas polo Concello de Monfero (A Coruña), correspondentes a unha (1) praza vacante de Traballador/a Social, encadrada na escala de administración especial, subescala técnica, clase técnico de grao medio, pertencente ao grupo A2 de acordo coa convocatoria publicada no BOP _____________. • Declaro que coñezo as bases reguladoras desta convocatoria. • Que reúno todos e cada un dos requisitos esixidos nas bases desta convocatoria referidos á data de remate do prazo sinalado para a presentación de instancias. • Que achego a esta solicitude, de acordo co previsto na base 5.ª desta convocatoria, a documentación relacionada ao dorso. SOLICITO A miña admisión no devandito proceso de selección. Monfero, ____ de _________________ de 2011 Sr. Alcalde do Concello de Monfero. De conformidade co disposto na LO 15/1999 de datos de carácter personal, informámoslle que os datos de carácter persoal recollidos neste documento forman parte dun ficheiro automatizado, propiedade do Concello de Monfero, cuxa finalidade é a xestión dos seus datos para o correcto funcionamiento da mesma. Vostede poderá exercer os dereitos de acceso, rectificación, cancelación ou oposición, segundo o disposto na ley, poñéndose en contacto co noso Dpto. de Dereitos ARCO no enderezo: Rebordelo s/n, 15618 Monfero (A Coruña). 1. A Constitución Española. A Constitución como norma xurídica. Principios informadores da Constitución Española de 1978. Estrutura. A reforma constitucional.2. Os dereitos fundamentais da Constitución Española. A súa garantía e a súa suspensión.3. A Coroa e as súas funcións constitucionais. As Cortes Xerais. O Congreso dos deputados e o Senado. Composición e funcións. A Lei, concepto e clases. O Defensor do Pobo.4. A Organización Territorial do Estado. As Comunidades Autónomas. O Estatuto de Autonomía de Galicia. Organización e competencias. Institucións de Galicia.5. O municipio. O termo municipal. A poboación. O empadroamento.6. A organización municipal. Réxime de competencias. Funcionamento dos órganos colexiados locais. Convocatoria e orde do día. Actas e certificados dos acordos.7. Ordenanzas e regulamentos das entidades locais. Concepto e clases. Procedemento de elaboración e aprobación.8. O orzamento municipal. Modificacións de créditos. O crédito orzamentario. Niveis de vinculación xurídica dos créditos de gastos. As fases de execución do orzamento de gastos. O recoñecemento de dereitos.9. A contratación no sector público. Tipos de contratos. Requisitos para contratar. Capacidade e solvencia. Procedementos de adxudicación dos contratos. O contrato menor.10. O procedemento administrativo: concepto e natureza. A Lei 30/92 do réxime xurídico das administracións públicas e do procedemento administrativo común: ámbito de aplicación e principios informadores. Fases do procedemento: iniciación, ordenación, instrucións e terminación. Especial referencia ao silencio administrativo.11. O procedemento administrativo local. O rexistro de entrada e saída de documentos. Requisitos de presentación dos documentos. Comunicacións e notificacións.12. O persoal ao servizo das administracións locais. Persoal funcionario e persoal laboral. O Estatuto básico do empregado público. Dereitos e deberes. Código de conducta: principios éticos e de conducta. Tema 1. Os dereitos sociais. Orixes e evolución. O estado social e democrático de dereito. Da beneficiencia á asistencia social. Da asistencia social aos servizos sociais. Tema 2. Políticas sociais da Comunidade Europea. Tema 3. Os servizos sociais na Constitución española de 1978. Marco para o desenvolvemento do sistema público de servizos sociais. Tema 4. O sistema público de servizos sociais galego. Configuración. Áreas de actuación. Lexislación. Tema 5. As corporacións locais. Atribución de competencias aos concellos en materia de servizos sociais. As prestacións básicas en materia de servizos sociais nas administracións locais. Tema 6. Fundamentos, principios e funcións do traballo social. Tema 7. O traballador social: funcións e principios básicos como técnico e nos diferentes ámbitos de intervención. Os códigos de ética no traballo social en relación co usuario, as institucións e outros profesionais. Tema 8. A lei galega de medidas básicas de inserción social. Antecedentes e fundamentación. Estrutura e contido. Normas de desenvolvemento. Tema 9. As políticas de inserción. A inserción nos salarios sociais. Tema 10. O plan de inclusión social de Galicia. A súa aplicación nas administracións locais. Tema 11. O voluntariado social. Características. Programas de voluntariado. Singularidades. Tema 12. A iniciativa privada nos servizos sociais. Tema 13. Área de cooperación e solidariedade. Singularidades. Tema 14. O control social. Crítica do concepto de normalidade. Tema 15. A inadaptación social. Concepto. Causas endóxenas e esóxenas. Os procesos de inadaptación social. Tema 16. Os modelos psico-sociolóxicos da marxinación e a desviación social. Teorías sobre a marxinación. Diferentes enfoques. Tema 17. A demanda en servizos sociais. Singularidades. Tema 18. A vivenda e a sua abordaxe desde o traballo social. Tema 19. As problemáticas sociais do desemprego. Repercusións sociais. Consecuencias nos servizos sociais municipais. Tema 20. A pobreza. Concepto. O feito social da pobreza. Tema 21. A coordinacion dos servizos sociais e os servizos sanitarios. O reto sociosanitario. Tema 22. A supervisión en servizos sociais. Tema 23. O informe social. Aspectos e tipoloxía. A peritaxe. Tema 24. A xestión de calidade. A súa aplicación nos servizos sociais. Tema 25. A avaliación dos programas e prestacións nos servizos sociais. A problemática dos indicadores nos servizos sociais. Tema 26. Plan concertado de prestacións básicas de servizos sociais nas corporacións locais. Concepto, programas e compromisos. Tema 27. Os plans de igualdade e as actuacións nos concellos. Plan de igualdade do Concello de Monfero. Tema 28. As familias multiproblématicas e en desvantaxe social. Programas dirixidos a estas familias. Tema 29. A violencia no seo da familia: mulleres, menores e anciáns. A lei galega de familia, infancia e adolescencia. (Lei 3/1997 do 9 de xuño, galega, DOG núm.118, do 20 de xuño de 1997) Tema 30. A problemática do menor maltratado. Prevención, detección e actuacións. Tema 31. Institucións para a infancia e a xuventude na Comunidade Autónoma de Galicia. A problemática do menor institucionalizado. Tema 32. A atención social ás mulleres. Singularidade dos programas nos concellos. Marco legal. Recursos e actuacións. Tema 33. A actuación dos servizos sociais municipais ante a problemática do maltrato á muller. Estratexias e actuacións. Tema 34. A atención social ás persoas maiores. A súa aplicación nos concellos. Marco legal. Recursos e actuacións. Tema 35. Características sociodemográficas das persoas maiores en Galicia, na provincia da Coruña e no Concello de Monfero. Traballo social na vellez. Tema 36. A atención social ás persoas drogodependentes. Aspectos sociais do drogodependente. Prevención, tratamento, rehabilitación e reinserción social. Tema 37. A atención social na área legal das discapacidades. Marco. Recursos e actuacións. Tema 30. A actuación social coas minorías étnicas. Singularidades. Tema 39. A actuación social na área da marxinación social e a exclusión. Singularidades. Tema 40. A actuación social na área dos emigrantes e inmigrantes. Singularidades. Tema 41. O servizo municipal de axuda a domicilio no Concello de Monfero. Obxectivos e funcións. Regulamento do SAF do Concello de Monfero e Ordenanza fiscal municipal. Tema 42. O programa de teleasistencia domiciliaria e a visita a domicilio. Obxectivos e funcións. Tema 43. Lei 39/2006 do 14 de decembro, de promoción da autonomía persoal e atención ás persoas en situación de dependencia. Tema 44. Decreto 15/2010, do 4 de febreiro, polo que se regula o procedemento para o recoñecemento da situación de dependencia e do dereito ás prestacións do sistema para a autonomía e atención á dependencia, o procedemento para a elaboración do Programa Individual de Atención e a organización e funcionamento dos órganos técnicos competentes. Tema 45. O sistema de información de usuarios de servizos sociais (SIUSS) Tema 46. O manual de traballo, información e asesoramento en servizos sociais (MATIASS). Organización, funcionamento e utilidades. Tema 47. Política social. O estado de benestar. Crise. Efecto mateo. Tema 48. Os servizos sociais cara a unha sociedade máis xusta e solidaria. Sistema público de servizos sociais. Caracteristicas do estado de benestar español. Contra este acto que pon fin a vía administrativa, poderase interpor potestativamente o recurso de reposición ante o órgano que dictou o acto no prazo dun mes o día seguinte o da súa publicaión no BOP ou ben o recurso contencioso-administrativo ante o Tribunal Superior de Xustiza de Galicia no prazo de dous meses contados dende o día seguinte de devandita publicación, sen prexuízo de inerpoñer os recursos que se estimen máis axeitados. Monfero, 8 de xuño de 2011 O ALCALDE En funcións, Asdo.: Andrés Feal Varela